
 5.10.2013
 BG
 Официален вестник на Европейския съюз
 L 263/9
 РЕГЛАМЕНТ ЗА ИЗПЪЛНЕНИЕ (ЕС) No 956/2013 НА КОМИСИЯТА
 от 4 октомври 2013 година
 за изменение на Регламент за изпълнение (ЕС) No 543/2011 по отношение на изплащането на помощта на организациите на производители в сектора на плодовете и зеленчуците
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 103з във връзка с член 4 от него,
 като има предвид, че:
 (1)
 В Регламент (ЕО) No 1234/2007 и Регламент за изпълнение (ЕС) No 543/2011 на Комисията (2) се предвижда финансова помощ от Съюза за организациите на производители на плодове и зеленчуци.
 (2)
 С решение от 30 май 2013 г. по съединени дела T-454/10 и T-482/11 (3) Общият съд отмени член 52, параграф 2а, втора алинея от Регламент (ЕО) No 1580/2007 на Комисията (4) и еквивалентния член 50, параграф 3 от Регламент за изпълнение (ЕС) No 543/2011 по отношение на изчисляването на стойността на предлаганата на пазара продукция от плодове и зеленчуци, предназначени за преработка. Общият съд отмени също член 60, параграф 7 от Регламент за изпълнение (ЕС) No 543/2011 относно допустимостта за подпомагане на дейности в рамките на оперативните програми по отношение на инвестициите и дейностите, свързани с преработката на плодове и зеленчуци в преработени плодове и зеленчуци.
 (3)
 В решението на Общия съд правните последици от разпоредбата относно изчисляването на стойността на предлаганата на пазара продукция се запазват само доколкото съответните плащания вече са били извършени към датата на постановяване на решението. Следователно е възможно държавите членки да са спрели или забавили плащанията в очакване на приемането на нови правила, заменящи отменените такива, или в очакване на суспензивното действие на обжалването.
 (4)
 Комисията реши да обжалва решението на Общия съд по горепосочените дела. Жалбата беше подадена пред Съда на Европейския съюз на 12 август 2013 г. В очакване на решението на Съда по апелативното производство и ако не бъде разпоредено другояче от Съда, действието на правните последици от решението на Общия съд се спира.
 (5)
 В член 70 от Регламент за изпълнение (ЕС) No 543/2011 се предвижда, че помощта трябва да бъде изплатена на организациите на производителите най-късно до 15 октомври на годината, следваща годината на изпълнение на оперативната програма. Ако помощта бъде изплатена след тази дата, следва да се приложат намаленията, предвидени в член 9 от Регламент (ЕО) No 883/2006 на Комисията (5).
 (6)
 Следователно е целесъобразно да се удължи крайният срок за изплащане от държавите членки на финансовата помощ от Съюза за съответните оперативни програми за 2012 година на изпълнение, за да се вземе предвид фактът, че е възможно в периода до подаването на жалбата от Комисията държавите членки да са спрели разглеждането на заявления за плащане.
 (7)
 Поради това е целесъобразно Регламент за изпълнение (ЕС) No 543/2011 да бъде съответно изменен.
 (8)
 Мерките, предвидени в настоящия регламент, са